NaiveNeuron/SloPal huggingface dataset:
Hrnčiar, Andrej, podpredseda NR SR (2017-05-19):
Končím možnosť nahlásiť sa s faktickými poznámkami. Dve faktické poznámky. Pán poslanec Dostál, nech sa páči.
Laššáková, Jana, podpredsedníčka NR SR (2013-06-21):
Prosím, prezentujme sa a hlasujeme. (Hlasovanie.) Prítomných 127 poslancov, za návrh hlasovalo 92 poslancov, proti nebol nikto, zdržalo sa 33 poslancov, nehlasovali 2 poslanci. Konštatujem, že sme schválili návrhy zo spoločnej správy. Prosím, ešte dajte hlasovať o jednom návrhu.
M. Jureňa, minister pôdohospodárstva SR: (2007-10-24):
Reforma spoločnej poľnohospodárskej politiky bola zavedená do praxe od 1. januára 2005 nariadením Rady č. 1782/2003 z 29. septembra 2003. Zmluva o pristúpení umožnila novým členským štátom dočasne zaviesť na svojom území zjednodušený systém vyplácania podpôr v poľnohospodárstve, a to tzv. systém jednotnej platby na plochu. Tento systém môže Slovenská republika uplatňovať do konca roka 2006 s možnosťou predĺženia prechodného obdobia o ďalšie dva roky do konca roku 2008. Vzhľadom na vyššie uvedené hlavným cieľom návrhu zákona je upraviť podporu v pôdohospodárstve a rozvoji vidieka v intenciách spomínaných zmien spoločnej poľnohospodárskej politiky, ako aj na základe skúseností a poznatkov z administratívneho zabezpečenia činnosti ministerstva a platobnej agentúry podľa doterajších predpisov. Návrh zákona upravuje pôsobnosť ministerstva a platobnej agentúry a rozširuje možnosti podpory v pôdohospodárstve a rozvoji vidieka. Chcem vysloviť poďakovanie všetkým, ktorí pri prerokúvaní predmetného návrhu zákona v určených výboroch uplatnili pripomienky a pochopenie nutnosti zavedenia nového systému spoločnej poľnohospodárskej politiky, prostredníctvom ktorej sa bude realizovať podpora z fondov Európskej únie. Vzhľadom na uvedenú skutočnosť dovoľujem si požiadať vás o vyslovenie podpory a súhlasu s predloženým návrhom zákona. Ďakujem za pozornosť.
Laurenčík, Milan, podpredseda NR SR (2021-10-06):
Ďakujem veľmi pekne. Pán poslanec, na vaše vystúpenie evidujem päť faktických poznámok. Končím možnosť prihlásiť sa. Ako prvý vystúpi s faktickou poznámkou pán poslanec Miroslav Suja. Nech sa páči.
Pellegrini, Peter, predseda NR SR (2014-12-09):
Prezentujme sa a hlasujme. (Hlasovanie.) Prítomných 131 poslancov, za 47, proti 3, zdržalo sa 80, nehlasoval 1. Návrh sme neschválili. Poprosím poslanca Přidala, aby uviedol hlasovanie o návrhu poslancov Chrena a Miškova na vydanie zákona, ktorým sa mení a dopĺňa zákon č. 251/2012 Z. z. o energetike, tlač 1233. Nech sa páči, pán poslanec. (Hlasovanie o návrhu poslancov Národnej rady Slovenskej republiky Martina Chrena a Juraja Miškova na vydanie zákona, ktorým sa mení a dopĺňa zákon č. 251/2012 Z. z. o energetike a o zmene a doplnení niektorých zákonov v znení neskorších predpisov , tlač 1233.)
Janíková, Mária, poslankyňa NR SR (2014-09-12):
Pán poslanec Brocka, ja ako som prekvapená, že zo strany KDH sú takéto invektívy, ale nehnevajte sa, máte len jeden meter pohľadu a ste úzko zameraný vo svojom prejave boli iba na poslancov SMER-u. A ja by som bola rada, keby ste sa pozreli aj do vlastných radov a tam nájdete určite viac tých farizejov ako u nás. Ďakujem.
Mezenská, Helena, poslankyňa NR SR (2014-07-04):
Dovolím si aj ja krátko vo faktickej vyjadriť svoj postoj, ktorým chcem podporiť aj to, čo tu predniesol pán Lipšic, prípadne pani Žitňanská, že v situáciách a v podmienkach, kedy je potrebné reformovať a stransparentniť súdny systém, súdnictvo, je pre mňa nepredstaviteľné, aby Súdna rada rozhodovala v podmienkach tajného hlasovania. Takže tiež sa prihováram za to, aby tento inštitút bol nahradený verejným hlasovaním. Rovnako tak sa prihováram a v plnej miere podporujem zavedenie povinnosti odôvodňovať rozhodnutia Súdnej rady v otázkach, v oblasti personálnych otázok, pretože som presvedčená o tom a viem si predstaviť, že to tajné hlasovanie bude len a len prispievať k ďalšej neprehľadnosti a nepredvídateľnosti postupov Súdnej rady. Ďakujem.
Galbavý, Tomáš, poslanec NR SR (2010-09-08):
Áno, pán predsedajúci, ďakujem za slovo. Ctené kolegyne, kolegovia, z roka na rok klesá dôvera obyčajných ľudí voči politikom. Sedel som tu 4,5 hodiny... (Smiech v sále.) No, 4,5 hodiny som sedel v tejto sále a poctivo som počúval diskusiu, aj vďaka niektorým diskutujúcim, ktorí tu vystúpili, sa niet čudovať prečo. Zo Sulíka sa za päť hodín diskusie pri jeho odvolávaní stál, zopakujem, protištátny živel, hanobiteľ slovenskej ústavy, vrah nenarodených detí, boľševik, diktátor, barbar, podporovateľ mäkkých drog (potlesk) a na záver človek, ktorý chce roztopiť sochu Svätopluka. No, k Richardovi Sulíkovi poviem len toľko, Richarda Sulíka poznám dlhšie, považujem ho za slušného človeka a poviem aj prečo. (Reakcie z pléna.) Pretože Richard Sulík... (Prerušenie vystúpenia predsedajúcim.)
B. Bugár, podpredseda NR SR: (2004-09-08):
(Hlasovanie.) Prítomných 136 poslancov, za návrh 41, proti 61, zdržalo sa 30 poslancov, nehlasovali 4. Konštatujem, že tento procedurálny návrh pána poslanca prijatý nebol.
Hlina, Alojz, poslanec NR SR (2012-05-09):
Ďakujem pekne. Ja len zareagujem, pán poslanec Kollár spomínal, Čína, keď počujem Čína, tak hneď mi zasvietia kontrolky, a to je tak zaujímavé, že počúvať, ako čínsky boľševik prekabátil všetkých, a to je aj také zase zaujímavé, že vyznávači Miltona Friedmana a voľného trhu oceňujú čínskeho boľševika. Pán Kollár tu spomínal, že Číňania žiadajú, čínski komunisti žiadajú od EÚ reformy. No, tak to sú také zvláštne paradoxy. Ono to tak asi fakt vyzerá, že z Európy bude skanzen a autobusy plné Číňanov sa sem dovezú a budú pozerať a prechádzať sa po uliciach, že čo to tu žijeme. Ja som to už dávnejšie hovoril aj v kruhu mojich kamarátov, že na to vytriezvenie z toho sna, toho, čo sme tu žili v tej Európe, tej sociálnej a socialistickej, by bolo treba ísť na týždeň do Číny, možno by stačilo len na letisko do Pekingu, by sa človek z toho zobudil. Európa sa Číne neubráni, keď tak, tak iba reguláciou, alebo si počká na vojnu. A možno bude zaujímavé sledovať tento sobáš, ktorý sa tu teraz črtá, to znamená vyznávačov Miltona Friedmana a voľného trhu a čínskych pološtátnych úradníkov. Reguláciu môže urobiť aj Európska únia, vojnu niekto iný, my môžeme, čo môžeme urobiť my, a to je, čo chcem tým zakončiť, ja som to avizoval, že to budem hovoriť v mojej rozprave, že veľa nám toho nezostáva, ale predsa len niečo, keď pán premiér potrebuje rast, na rast potrebuje aj tvorivosť. V programovom vyhlásení sa vyskytuje, myslím, že iba raz alebo dvakrát. Čiže veľa toho nezostane, ale predsa ešte nejaká nádej malinká tam zostáva v tomto nerovnom zápase a v riešení možno pre túto chvíľu bude aj tá tvorivosť. Ďakujem.
Blanár, Juraj, podpredseda NR SR (2023-02-02):
Tak dostávame sa k ďalšiemu písomne prihlásenému v rozprave pánovi poslancovi Tomášovi Šudíkovi a po ňom posledný písomne prihlásený predseda finančného výboru Marián Viskupič. Nech sa páči, pán poslanec Šudík.
Dubovický, Richard, poslanec NR SR (2024-06-12):
Ďakujem za slovo, pán predsedajúci. Pán Viskupič, vy ste to presne a veľmi dobre definovali. Ja len doplním, čo sa týka stavu tých verejných financií. Áno, bude tam navyše ďalší deficit cca okolo 3,5 milióna eur. To znamená, že mňa by celkom zaujímalo a budem hľadať na to nejak, alebo tak ako som povedal v prvom čítaní, tak chcel by som na to vedieť odpoveď, že skadiaľ povedzme tie obce, školy majú zohnať na to ďalšie peniaze. Takže stále čakám na odpoveď. Ale tak ako som chcel povedať, ja osobne si nemyslím, že práve toto opatrenie pomôže cestovnému ruchu. Lebo ten cestovný ruch, už keď čítate nejaké poučky, tak len z mikroekonomického hľadiska bude znamenať, že tie podniky budú menej investovať do seba a budú viac investovať do vecí, ktoré nie sú ani pre ich zamestnancov. Takže áno, podpisujem sa pod to, že ten rekreačný poukaz má pomôcť zamestnancom. O tom bol ten rekreačný poukaz ako priorita, aby si oddýchol ten zamestnanec so svojou rodinou, keď niekde ide. Na to bola tá priorita. A určite ako nejaké riešenie pomoci cestovnému ruchu to nevidím, už len skrz to, že máme obrovský investičný dlh na našej infraštruktúre v stovkách miliónoch eur. A toto sú veci, ktoré by pomohli cestovnému ruchu, aby sa ľudia vedeli presunúť, aby ľudia k nám chodili. To, ako som povedal v prvom čítaní, my máme v priemere, či je to tuzemský, alebo zahraničný turista, na prespávanie len na dva dni toho turistu. Čo je veľmi málo oproti iným krajinám. Toto sú naše úlohy, ako my musíme ten cestovný ruch oživiť a dostať tie financie, ten príjem do štátneho rozpočtu. Ale týmto opatrením len hádžeme polená pod... (Prerušenie vystúpenia časomerom.)
Zmajkovičová, Renáta, podpredsedníčka NR SR (2012-07-24):
Pán poslanec Viskupič.
Paška, Pavol, predseda NR SR (2014-06-04):
Hlasujeme. (Hlasovanie.) 137 prítomných, 10 za, 16 proti, 89 sa zdržalo, 22 nehlasovalo. Návrh sme neschválili.
Sulík, Richard, predseda NR SR (2011-09-14):
Prosím, hlasujte teraz o uvedených bodoch zo spoločnej správy. (Hlasovanie.) Prítomných 145 poslancov, hlasovalo 78 za, 65 proti, 2 sa zdržali. Tieto body spoločnej správy boli schválené.
Danko, Andrej, predseda NR SR (2019-05-10):
S reakciou na vystúpenie pána poslanca dve faktické. Uzatváram možnosť prihlásenia. Pán poslanec Dostál.
Laššáková, Jana, podpredsedníčka NR SR (2015-04-16):
S procedurálnym návrhom pán poslanec Hlina. Nech sa páči.
Krajčí, Marek, minister zdravotníctva SR (2020-11-24):
Ďakujem veľmi pekne za slovo. Ja by som len chcel podotknúť, že toto je naozaj návrh zákona, ktorý ochráni ústavné zdravotné zariadenia pred exekúciami, ktoré by hrozili po tom, ako Ústavný súd by zrušil momentálne právnu úpravu, ktorá ich chránila pred týmito exekúciami, a teda zadefinoval, že táto právna úprava je v rozpore s ústavou. Tento návrh zákona je, mal by byť konformný s jednotlivými vyjadreniami Ústavného súdu, nediskriminuje poskytovateľov, ale rieši ochranu ústavných zdravotných zariadení, ktoré sú subjektami hospodárskej mobilizácie na území Slovenskej republiky, pred exekúciami, nakoľko by mohlo byť exekvovaním ich pohľadáviek dotknuté právo a povinnosti pacientov vyplývajúcich z osobitných predpisov a mohli by byť ohrozené ich práva. Slovenská republika je viazaná podľa čl. 40 Ústavy Slovenskej republiky a čl. 31 Listiny základných práv a slobôd, aby tieto práva mohli byť občanom Slovenskej republiky zachované. Zároveň ale aj tým pádom, že teda nediskriminuje, či ide o súkromného alebo štátneho poskytovateľa, a teda určuje tzv. kritickú zdravotnícku infraštruktúru v našej krajine, ktorá má byť chránená pred exekúciami. Zároveň však definuje, že tí, ktorí majú pohľadávky voči týmto zariadeniam, tieto môžu byť, samozrejme, uplatnené, ale len na činnosti v zdravotníckych zariadeniach, ktoré priamo nesúvisia s poskytovaním zdravotnej starostlivosti, tým pádom vlastne nie je do určitej miery ani poškodené právo, exekučné právo, eventuálne právo na pohľadávky tých, ktorí voči zdravotníckym zariadeniam ich uplatňujú. Takže ešte raz veľmi pekne ďakujem aj za prerokovanie tohto prvého čítania a teda teším sa na výbory a na druhé čítanie, ktoré budeme môcť k tomuto zákonu mať. Ďakujem pekne.
Janckulík, Igor, poslanec NR SR (2024-09-17):
Ďakujem pekne za slovo. Poslanecký klub KDH sa na hlasovaní o účelovom a nedemokratickom odvolávaní podpredsedu Národnej rady Slovenskej republiky nezúčastní. Ďakujem.
Figeľ, Ján, podpredseda NR SR (2015-11-25):
S faktickou Martin Poliačik.
Bugár, Béla, podpredseda NR SR (2017-02-09):
Pani poslankyňa Dubačová.
Radošovský, Marián, poslanec NR SR (2011-07-06):
Pán predsedajúci, žiadam vás, aby ste dali hlasovať o zákone ako o celku.
Hrnčiar, Andrej, podpredseda NR SR (2016-10-27):
Pán poslanec Krajniak, chcete reagovať na faktické? (Reakcia z pléna.) V záverečnom slove. Pýtam sa, či sa chce niekto prihlásiť do rozpravy ústne? Končím možnosť nahlásiť sa do rozpravy. Nech sa páči, (reakcie z pléna) jasné, samozrejme, jasné, jasné, jasné, samozrejme. Nech sa páči, pán poslanec, takže tak. Pán poslanec Kotleba.
Kuffa, Štefan, poslanec NR SR (2013-03-25):
Vážený pán podpredseda, milé kolegyne, kolegovia, dovoľte mi niekoľko slov k predmetnému návrhu zákona pána Martvoňa, Brixiho a pána Duchoňa a pani Vittekovej. Dovolím si odprezentovať trošku iný názor, ako tu bol predložený, a to jest to, aj keď pri všetkej úcte, že bolo súdených za obdobie roku 2011 4 500 ľudí, čo nie je málo, a 3 700 ľudí bolo odsúdených – tak, dobre som to pochopil? (Vystupujúci sa obracia na predkladateľa.) – za neplnenie si výživnej povinnosti, zavedenie úrokov, nemyslím si, že zlepší túto situáciu a že to bude čosi, čo vylepší tú povinnosť platenia toho výživného. Ja som to už tu prezentoval a dovolím si to aj teraz znova tak pripomenúť. Zavádzanie možno tvrdších a tvrdších trestov, paradoxne, neprináša to, čo by sme očakávali. teda aby sme boli zodpovednejší, lepší a možno lepšie, aby sme si plnili povinnosti. Aj keď to tu možno vyznie ako nejaké klišé, ale tá prevencia, tá mi stále tuná chýba, a to jest to, aby rodiny podľa možnosti sa nerozpadávali, nerozpadali, a jednoducho štát je tu na to, aby vytváral podmienky na slušné a dôstojné spolužitie manželov, a poviem, manželstvo medzi mužom a ženou. Dneska to je už aj potrebné dodať. Štát má vytvárať podmienky na to, aby naozaj podľa možností aj to manželstvo bolo chápané ako trvalý zväzok na celý život. Ak budeme mať takéto dobré rodiny, bude oveľa menej týchto problémov, ktoré tuná v tých súdnych sporoch je. Určite 4 500 týchto súdnych pojednávaní nie je malá cifra, ale sprísňovanie a zavádzanie úrokov, keď veľakrát je veľký problém vôbec toto výživné vymôcť, a ešte keď tam k tomu zaťažíme vlastne tých povinných, ktorí majú ako platiť ešte aj úrokmi, obávam sa, že naozaj ešte nám stúpne len ten počet tých odsúdených. Ďakujem za pozornosť.
P. Paška, predseda NR SR: (2009-02-12):
(Hlasovanie.) 138 prítomných, 136 bolo za, 2 nehlasovali. Body zo spoločnej správy sme schválili.
Pellegrini, Peter, predseda NR SR (2024-02-08):
Prezentujme sa a hlasujme o bode 25 pozmeňujúceho návrhu pána poslanca Galka. (Hlasovanie.) Prítomných 143 poslancov, za 30, proti 77, zdržalo sa 74, nehlasovali 2. Tento bod sme neschválili.
Hrnčiar, Andrej, podpredseda NR SR (2016-11-30):
Končím možnosť nahlásiť sa s faktickými poznámkami. Na vystúpenie pána poslanca dve faktické poznámky. Nech sa páči, pán poslanec Čaplovič.
Danko, Andrej, podpredseda NR SR (2024-02-02):
Poslankyňa Nash.
Laššáková, Jana, podpredsedníčka NR SR (2015-09-30):
Pán poslanec Kuffa, nech sa páči.
Danko, Andrej, predseda NR SR (2018-05-23):
Pani poslankyňa Verešová, pripraví sa pani poslankyňa Vaľová.
Shahzad, Silvia, poslankyňa NR SR (2018-09-13):
Ďakujem. Pán kolega, môžte nám, prosím vás pekne, trošku objasniť, že ktorých zariadení sociálnych služieb sa tento pozmeňovací zákon týkal? Ďakujem.
V. Veteška, podpredseda NR SR: (2005-06-22):
návrhu na vyslovenie súhlasu Národnej rady Slovenskej republiky so Zmluvou medzi Slovenskou republikou a Tureckou republikou o právnej spolupráci občianskych a obchodných veciach . Návrh ste dostali ako tlač 1001, spoločná správa výborov tlač 1001a. Prosím teraz podpredsedu vlády a ministra spravodlivosti, aby uvedený dokument uviedol, nech sa páči.
Mizík, Stanislav, poslanec NR SR (2020-09-24):
Pán Dostál, vaša špeciálna a typická taktika. Ale jedno vám poviem. Vy ma chcete presvedčiť, že biely kváder je čierna guľa. Ďakujem za slovo.
Laurenčík, Milan, podpredseda NR SR (2020-10-20):
Pán poslanec Peter Vons.
P. Paška, predseda NR SR: (2009-06-19):
(Hlasovanie.) 143 prítomných, 95 za, 48 sa zdržalo. Schválili sme návrh novely zákona o štátnych hmotných rezervách. Ešte raz pán poslanec Pelegrini uvedie hlasovanie v druhom čítaní o vládnom návrhu zákona, ktorým sa mení zákon o podmienkach prevádzky vozidiel v premávke na pozemných komunikáciách, je to tlač 1016. (Hlasovanie o vládnom návrhu zákona, ktorým sa mení a dopĺňa zákon č. 725/2004 Z. z. o podmienkach prevádzky vozidiel v premávke na pozemných komunikáciách a o zmene a doplnení niektorých zákonov v znení neskorších predpisov a o zmene a doplnení zákona Národnej rady Slovenskej republiky č. 145/1995 Z. z. o správnych poplatkoch v znení neskorších predpisov (tlač 1016).
Krištúfková, Petra, poslankyňa NR SR (2021-05-12):
Ďakujem za slovo. Chcem za seba povedať, že zahlasujem za tento návrh zákona, ale takisto som názoru, že do druhého čítania by mala byť dopracovaná adresnosť. A som aj názoru, že treba naozaj reagovať promptne, to je ten dôvod, prečo budem reagovať za. Ale zároveň chcem dodať, že keď sme ako hnutie SME RODINA v minulom volebnom období ako opoziční poslanci predkladali návrhy zákonov, ktoré boli naozaj výborné, ktoré podporovali rodiny s deťmi, osamelé matky, tak musím povedať, že nikdy poslanci hnutia SMER, dneska strany HLAS, nikdy nepodporili naše dobré návrhy pre rodiny s deťmi a osamelé matky.
Hraško, Igor, poslanec NR SR (2015-06-19):
Ďakujem pekne za slovo. Vidíte, kolega Martvoň, po našej slovnej prestrelke sa tu hneď zbehli ďalší piati vaši kolegovia z vládnej strany. Takže malo to svoj určitý efekt, ale pochybujem, že ďalší sem ešte prídu, lebo tí sú už zrejme preč. V každom prípade poďme naozaj k meritu veci. Tento návrh zákona rieši zdroj znečistenia, chemický zdroj znečistenia, ktorého druhotným javom je zápach. Takže tu sa snažíme riešiť to, aby sa odstránila príčina chemického zápachu, nie prírodného, ale chemického zápachu, kde sa tvoria chemikálie, ktoré nie sú v prírode štandardné alebo sa nemajú za akých okolností vytvoriť. To znamená, že sa vytvárajú chemickými procesmi vo fabrikách. A tieto chemické, alebo výsledkom týchto chemických procesov je odpadová voda, ktorá sa potom čistí v čistiarni odpadových vôd, ale tie látky z tej vody prchajú do ovzdušia a otravujú život ľuďom. Nielen ľuďom, pretože mali sme možnosť pozrieť si v Hrboltovej aj prírodu a záhrady dotyčných obyvateľov a predstavte si, že prestali im rodiť jablone, prestali im rodiť a začali zakrpatievať slivky, prestalo sa tam dariť ďalším poľnohospodárskym plodinám, ktoré si bežný človek v záhradke dopestovať vie. Keď ste sa dotkli ešte tých bioplyniek, dovolím si vám dať do pozornosti, že bioplynka je uzavretý cyklus, kedy pri vyhnívaní vzniká bioplyn, ktorý sa následne nevypúšťa do ovzdušia, ale splyňuje sa, teda spaľuje sa v nejakej komore, pri ktorej sa vyrába elektrická energia a prípadne druhotným produktom je odpadové teplo. A takisto aj silážovanie, pokiaľ neviete, sa deje bez prístupu vzduchu. Ten smrad nastáva až vtedy, keď sa silážna komora otvorí a začína sa s tým kŕmiť dobytok, vtedy vzniká jemný smrad.
Grendel, Gábor, podpredseda NR SR (2020-03-24):
Pani poslankyňa Marcinková.
Laššáková, Jana, poslankyňa NR SR (2011-09-13):
Ďakujem pekne. V rozprave nevystúpil žiaden poslanec, preto prosím, pán predsedajúci, dajte hlasovať o pozmeňujúcich a doplňujúcich návrhoch zo spoločnej správy spoločne o bodoch 1 až 35 s odporúčaním gestorského výboru schváliť.
P. Hrušovský, predseda NR SR: (2005-05-20):
Nech sa páči, pán poslanec Šimko.
Figeľ, Ján, podpredseda NR SR (2013-03-25):
Ďakujem pekne. Nech sa páči, zaujať miesto pre navrhovateľov. Teraz dávam slovo spravodajcovi, ktorého určil navrhnutý gestorský ústavnoprávny výbor, a to poslancovi, nie Antonovi Cicoňovi, ale Miroslavovi Kadúcovi. Máte tu správu, takže nech sa páči.
Čellár, Miroslav, poslanec NR SR (2024-06-27):
Ďakujem pekne. Pripomínam členom ústavnoprávneho výboru zasadnutie 13.10 h v našej zasadačke.
Simon, Zsolt, minister pôdohospodárstva a rozvoja vidieka SR (2010-12-14):
Ďakujem. Vážený pán predseda, vážené pani kolegyne, páni kolegovia, návrh zákona je vypracovaný na základe § 37d zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení zákona č. 384/2008 Z. z. Cieľom návrhu zákona je zosúladenie právnych vzťahov pri poskytovaní podpôr v pôsobnosti pôdohospodárstva a rozvoja vidieka zo štátneho rozpočtu s novou právnou úpravou, podľa ktorej sa podpora poskytuje len na základe osobitného zákona v rozsahu a spôsobom podmienok ním ustanovených alebo ustanovených podrobnejšie iným všeobecne záväzným právnym predpisom vydaným na jeho vykonanie. Na základe zásadnej pripomienky z rokovania Hospodárskej a sociálnej rady navrhujeme doplnenie § 11b ods. 2 aj o písm. d) 4. bod. Týka sa to obcí. Na základe tejto novely by sa poskytovali podpory pre neziskové organizácie, občianskym združeniam, nadáciám, poľovníckym organizáciám, obciam, chovateľským organizáciám a chovateľom zvierat, užívateľom poľovných revírov. Ďakujem pekne za pozornosť.
Hrnčiar, Andrej, podpredseda NR SR (2017-11-28):
Pani poslankyňa Kaščáková.
P. Hrušovský, podpredseda NR SR: (2001-10-04):
P. Kanis, poslanec: Pán minister neodporúčal hlasovať za to, pani poslankyňa presviedčala, že to je potrebné.
Číž, Miroslav, podpredseda NR SR (2015-01-28):
S faktickou poznámkou pán poslanec Martvoň. Pokiaľ nikto iný, uzatváram možnosť prihlásiť sa s faktickou poznámkou. Máte slovo, pán poslanec.
Kamenický, Ladislav, poslanec NR SR (2012-12-05):
Pán predseda, keďže sme odhlasovali body zo spoločnej správy a hlasovali sme aj o pozmeňujúcich návrhoch poslancov, dajte hlasovať o tom, že prerokovaný vládny návrh zákona prerokujeme v treťom čítaní ihneď.
Halgašová, Jarmila, poslankyňa NR SR (2022-05-25):
Ďakujem pekne. Ja budem veľmi stručná. Nadviažem najprv na ten prvý pozmeňovací návrh. Zrejme ste nepostrehli, že existuje oznámenie komisie Európskej únie parlamentu, Európskej rade, Rade Európskemu hospodárskemu sociálnemu výboru a výboru regiónov, ktorým sa prijíma dokument Zaistenie potravinovej bezpečnosti a posilnenia odolnosti potravinových systémov, kde okrem iného sa hovorí o tom, že v záujme lepšieho monitorovania úrovni zásob v tomto kontexte vysokých cien a vnímanej neistoty, pokiaľ ide o dodávky, komisia navrhne členským štátom, aby oznamovali mesačné údaje o súkromných zásobách, základných komodít v prípade potravín a krmív, čím by poskytli včasný a presný obraz o ich dostupnosti. Chcem tým povedať, že ak komisia bude vyžadovať tieto informácie od jednotlivých členských štátov, tak neviem si predstaviť z akých informácii by pán minister potom vychádzal, a komisia to chce na mesačnej báze. Čiže je to vyslovene len informačná povinnosť. Pokiaľ ide o vaše pripomienky k môjmu pozmeňovaciemu návrhu, veľmi rada si s vami sadnem a vysvetlím. V tom pozmeňovacom návrhu jednoznačne nie sú žiadne chyby, je to, je to určite prediskutované aj niekoľkokrát. Nechcem zachádzať do detailov. Lebo ambulantný predaj to, je to len precizovanie už existujúcej povinnosti. Existujúcej, čiže nezavádzame žiadnu inú novú povinnosť a je tam stanovená nejaká sadzba pokuty, pretože starostovia si túto povinnosť neplnili z toho dôvodu, že nejdem nejak zachádzať do detailov. Určite im vyplynuli nejaké výhody. Pokiaľ ide o predaj po dátume minimálnej trvanlivosti, to rieši samotný zákon, vládny návrh zákona, a my tu len riešime detaily, čo sa týka tohto, tejto možnosti predaja po DMT. Ostatné rada s vami prejdem osobne.
I. Šimko, minister vnútra SR: (2001-11-08):
Ale na druhej strane si myslím, že otázka ochrany bezpečnosti starších ľudí je možno otázkou, ktorou je dobré špecificky sa zaoberať a som vám povďačný za túto pripomienku, lebo si myslím, že stojí za to, aby som jej venoval osobitnú pozornosť. J. Migaš, predseda NR SR: Ďakujem, pán minister. Vážení členovia vlády, pani poslankyne, páni poslanci, končím bod hodina otázok. Poprosil by som teraz predsedov poslaneckých klubov na krátku poradu k ďalšiemu priebehu schôdze. Vyhlasujem 10-minútovú prestáv-ku. Čiže žiadam, aby predsedovia klubov prišli na poradu. Nech sa páči, je prestávka 10 minút. (Prestávka.) (Po prestávke.)
Glváč, Martin, podpredseda NR SR (2019-01-31):
Ďakujem. S faktickou poznámkou traja poslanci. Končím možnosť prihlásiť sa. Prvý, pán poslanec Klus.
Danko, Andrej, predseda NR SR (2018-05-22):
Na vystúpenie pani poslankyne – štyri faktické. Uzatváram možnosť prihlásenia. Poslanec Rajtár, nech sa páči.
P. Hrušovský, predseda NR SR: (2003-09-22):
(Hlasovanie.) 127 prítomných, 92 za, 8 proti, 26 sa zdržalo, 1 nehlasoval. Návrh sme schválili. Nech sa páči, ďalší návrh. E. Rusnáková, poslankyňa: V rozprave nebolo viac pozmeňujúcich návrhov, navrhujem, pán predseda, aby sme hlasovali o postúpení návrhu zákona do tretieho čítania.
Kollár, Jozef, poslanec NR SR (2010-11-04):
Ďakujem, pán predsedajúci. Dajte, prosím, hlasovať o procedurálnom návrhu v zmysle § 73 ods. 3 písm. b) rokovacieho poriadku, aby Národná rada Slovenskej republiky nepokračovala v rokovaní o predloženom návrhu zákona.
Grendel, Gábor, podpredseda NR SR (2023-06-21):
S reakciou na faktickú poznámku pán poslanec Susko.
Drábiková, Lucia, poslankyňa NR SR (2022-03-23):
Ďakujem za slovo. Vážený predsedajúci, vážené kolegyne, vážení kolegovia, dovoľte mi, aby som aj ja podala pozmeňujúci návrh, ktorý sa týka práve ochrannej lehoty. Ide o to, aby sa ustanovil začiatok ochrannej doby na 40 týždňov pred očakávaným dňom pôrodu z dôvodu, že posunutie začiatku ochrannej lehoty na 42 týždňov pred očakávaným dňom pôrodu by mohlo spôsobiť, že niektorým ženám nevznikne nárok na materské, pretože by tá ochranná lehota skončila skôr, ako tento nárok vznikne. Dovoľte mi teraz, aby som prečítala text pozmeňujúceho a doplňujúceho návrhu. Pozmeňujúci a doplňujúci návrh poslankyne Národnej rady Slovenskej republiky Lucie Drábikovej k vládnemu návrhu zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa menia a dopĺňajú niektoré zákony, tlač 760. Vládny návrh zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa menia a dopĺňajú niektoré zákony sa mení takto: V čl. I bode 7 § 32 ods. 2 písm. c) sa slová „začiatku 42. týždňa“ nahrádzajú slovami „začiatku 40. týždňa“. Ďakujem.
Homoľa, Kamil, poslanec NR SR (2011-09-13):
Ďakujem pekne. Pán predsedajúci, dajte teda hlasovať o návrhu uznesenia, ktorým Národná rada Slovenskej republiky berie na vedomie Informáciu o vydaných aproximačných nariadeniach vlády Slovenskej republiky v I. polroku 2011 a o zámere prijímania aproximačných nariadení vlády v II. polroku 2011.
Hrnčiar, Andrej, podpredseda NR SR (2018-09-18):
Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce prihlásiť niekto do rozpravy ústne. Končím možnosť nahlásiť sa do rozpravy. Do rozpravy sa neprihlásil nikto. O slovo požiadala navrhovateľka, nech sa páči.
Hrušovský, Pavol, podpredseda NR SR (2010-12-01):
Pán poslanec Novotný.
Pellegrini, Peter, podpredseda NR SR (2020-06-09):
Pán poslanec Ďurica.
Blaha Ľuboš, podpredseda NR SR (2023-11-21):
Poprosil by som kľud v rokovacej sále. Kolegovia, ktorí máte čo diskutovať, nech sa páči, sú na to iné priestory. Poprosím vás, ďakujem pekne. Môžem poprosiť, pán minister Tomáš, že by ste sa presunuli do vedľajšej miestnosti, lebo kolegovia upozorňujú na to, že je tu... (Reakcie z pléna.) Ďakujem veľmi pekne za ústretovosť. Nech sa páči, pán poslanec, môžete pokračovať.
P. Hrušovský, predseda NR SR: (2004-12-15):
L. Polka, poslanec: Ďakujem pekne, pán predseda. Vážené kolegyne, kolegovia, dovoľte mi, aby som za tých, ktorí nie sú nikde zaradení, za tých, za ktorých ešte nikto nehovoril, vám poprial všetkým krásne, veselé, požehnané sviatky mieru a pokoja, niektorým i sofistikované sviatky pokoja. A chcel by som vás ubezpečiť, že budeme svoje poslanecké povinnosti aj v novom roku plniť tak, ako nám zákon, svedomie a ústava káže a budeme sa snažiť prispievať k tomu, aby v Slovenskej republike čo najlepšie bolo. Ďakujem vám pekne a šťastné a veselé. (Potlesk.)
P. Paška, predseda NR SR: (2007-06-19):
Otváram rozpravu. Písomne nemám prihlášku, pýtam sa, či sa chce niekto z kolegov prihlásiť do rozpravy ústne. Nie. Končím možnosť prihlásiť sa do rozpravy a zároveň prerušujem rokovanie o tomto bode programu. Pristúpime k druhému a tretiemu čítaniu o návrhu na vyslovenie súhlasu Národnej rady Slovenskej republiky s Dohovorom o Zmluve o preprave tovaru po vnútrozemskej vodnej ceste (CMNI) . Návrh je ako tlač 257, spoločná správa výborov je tlač 257a. Pán minister hospodárstva Ľubomír Jahnátek, nech sa páči, odôvodnite návrh.
Čekovský, Kristián, poslanec NR SR (2021-11-26):
Ďakujem pekne. Budem reagovať na teda kolegu Petra Pčolinského. Áno, tak to je, pretože súčasné znenie zákona hádže všetky drogy do jedného vreca. Zároveň odborníci neodporúčajú vyňať jednu drogu a znížiť pri nej tresty, pretože hovoria o tom, že by sme ju zvýhodňovali, že by sme hovorili, že jedna droga je lepšia ako tie ostatné. Stále ostáva a zhodujú sa na tom odborníci, že všetky drogy sú zlé, takže preto, preto je aj súčasný ná... súčasný zákon takto nastavený. Zároveň platí, že policajné metodiky pre každú drogu určujú množstvá, tak aby sa rozumeli nejaké dávky. A tiež súdy majú v rukách určenie trestu v nejakom rozsahu, čiže sú tam, je tam trestná sadzba do nejakej výšky. Takže v konečnom dôsledku sú tvrdšie drogy postihované tvrdšie a toto sa nemení. A stále hovoríme o tom, že meníme Trestný zákon len v oblasti užívateľov, a nie dílerov a obchodníkov s drogami, ktorých naďalej budeme postihovať prísne. Takže toľko k reakcii.
Čaplovič, Dušan, minister školstva, vedy, výskumu a športu SR (2014-02-06):
Ďakujem veľmi pekne. Budem vám môcť odpovedať. Ministerstvo školstva, vedy, výskumu a športu Slovenskej republiky ani jeho priamo riadené organizácie nesledujú počty, toto si povedzme úprimne, taká je pravda skutočná, študentov občanov Slovenskej republiky študujúcich na vysokých školách v cudzine. My tu máme k dispozícii len údaje, a tie sú, myslíme si, relevantné, zo štatistického zisťovania českého ministerstva školstva mládeže a telovýchovy, ktoré sú nám poskytované a ktoré sú dostupné aj na webovom sídle tohto ministerstva Českej republiky, nie však za rok 2013, nemáme ich ešte za rok 2013. Podľa týchto štatistík bolo k 31. decembru 2012 v Českej republike zapísaných 19 006 študentov občanov Slovenskej republiky na verejných vysokých školách a 5 075 študentov občanov Slovenskej republiky na súkromných vysokých školách. To je za rok 2012.
V. Veteška, podpredseda NR SR: (2005-05-11):
J. Cuper, poslanec: Ďakujem pekne, pán predsedajúci. Len nechápem predrečníka, prečo tu pleduje za národnostné práva v takej veľkej miere, keď na druhej strane tvrdí, že ústava o európskom superštáte bude ústavou pre Európanov. Teda budeme všetci Európania. Dosť dobre nechápem, prečo rovno maďarská národnostná, nie národná, podotýkam, menšina má mať v Európskej únii nejaké výsadné postavenie. Ďakujem.
Grendel, Gábor, podpredseda NR SR (2021-05-27):
Pán poslanec...
Jahnátek, Ľubomír, poslanec NR SR (2016-11-23):
Ďakujem pekne za slovo. Pán minister, ja chcem oceniť, že ste hneď tak v prvej vete presne ohodnotil pána poslanca Simona s tým, že ste ho nazval populistom. A máte absolútnu pravdu v tom, lebo tí, ktorí tu sedia dlhšie v parlamente, vedia, aké je jeho vystupovanie. Ja teda mám tu česť ho poznať od roku 2006 a vždy tie jeho vystúpenia boli o tom, vždy niekoho poučoval, urážal, ale keď mal možnosť vykonávať niečo pre blaho Slovenska a slovenských poľnohospodárov, tak urobil presný opak. Ja neviem, predal značku Tokaja maďarskému ministrovi, tajná zmluva, teraz útočí do privatizérov. Ja absolútne súhlasím s tým, že privatizácia, či malá, veľká, bol jeden podvod na občanoch. Ale to je za nami, s tým nemôžeme nič spraviť. Ale majetky sa nezískavali nečestným spôsobom alebo čudným spôsobom len pri privatizácii, ale aj mimo privatizácie. Dámy, páni, za chvíľu budeme predkladať daňové a majetkové priznania. Tak si, prosím, pozrite priznanie majetkové pána poslanca Simona. Je tam stovky listov vlastníctva, ktoré obsahujú desaťtisíce hektárov pôdy. Pán poslanec keby to mal všetko zaplatiť zo svojho poslaneckého platu, lebo vieme, aký máme plat, by musel minimálne byť 300 rokov ministrom alebo poslancom, a to nielen na Slovensku, ale v troch ďalších galaxiách. Ďakujem pekne. (Potlesk.)
Dostál, Ondrej, poslanec NR SR (2011-12-08):
A takže vidím tam istú paralelu, keď Ficova vládna koalícia v predchádzajúcom vládnom období brutálne pošliapala vlastnícke práva a my možno ako jeden z posledných zákonov by sme mali teraz prerokovať návrh zákona, ktorý v mene podnikania štátnej firmy by mal opäť zasiahnuť do vlastníckych práv a pravdepodobne by opäť skončil na Ústavnom súde. Takže pod toto sa my, ako poslanci OKS, určite nechceme podpísať. A keďže teraz sa bavíme o skrátenom legislatívnom konaní, už vôbec sa nechceme podpísať pod to, aby takýto návrh bol prerokovaný a schválený v skrátenom legislatívnom konaní. Preto nebudeme hlasovať ani za skrátené legislatívne konanie, a ak prejde, tak ani potom za návrh zákona v prvom, druhom ani v prípadnom treťom čítaní. Ďakujem za pozornosť.
Glváč, Martin, podpredseda NR SR (2018-01-31):
Ďakujem. S faktickými poznámkami nikto, končím možnosť prihlásiť sa. Vyhlasujem všeobecnú rozpravu za skončenú. Pán navrhovateľ, chcete sa vyjadriť? Nech sa páči.
Jahnátek, Ľubomír, minister pôdohospodárstva a rozvoja vidieka SR (2012-09-20):
Ďakujem pekne za otázku, pán poslanec. Ministerstvo pôdohospodárstva a rozvoja vidieka Slovenskej republiky ako riadiaci orgán pre Regionálny operačný program pripravuje výzvy na predkladanie žiadostí o nenávratný finančný príspevok na základe platného harmonogramu výziev Regionálneho operačného programu na rok 2012, v zmysle ktorého je plánové vyhlásenie výzvy v rámci opatrenia 5.1 ROP zamerané na potrebu na podporu rekonštrukcie a modernizácie a budovania ciest druhej a tretej triedy v novembri 2012. V prípade projektov Košického samosprávneho kraja schválených v rámci opatrenia 5.1 ROP, ktorých implementácia v súčasnosti prebieha, neboli zo strany riadiaceho orgánu pre Regionálny operačný program zaznamenané žiadne závažné problémy a nedostatky. Ak máte, pán poslanec, konkrétnu investičnú akciu na mysli, treba ju definovať, rád vám odpoviem potom aj na nejaké konkrétne projekty, resp. dám pripraviť kvalifikovanú odpoveď. Skončil som.
Richter, Ján, poslanec NR SR (2022-04-28):
Ďakujem pekne za slovo, pán podpredseda. Pán poslanec Kéry Marián, myslím si, že je veľmi dobré, že si začal svoje vystúpenie s tou sociálno-ekonomickou situáciou, lebo ja si osobne myslím, že to, o čom dnes rokujeme, je taký nepriamy dopad sociálno-ekonomickej situácie a výsledkov, ktoré táta... táto vládna koalícia jednoducho tu dosiahla. Ja si myslím, že za to, za tie prvé dva roky si zaslúžia zápis do Guinessovej knihy rekordov, čo sa im všetko podarilo zrušiť, zmeniť alebo jednoducho obmedziť, a to sa týkalo všetkých sociálnych skupín. Preto tá neschopnosť riadiť, konať, kompenzovať sociálno-ekonomické dopady vládnutia tejto koalície je výsledkom ich vnútorných rozporov, no a následne veľmi negatívneho vnímania aj samotnej verejnosti. K tomu sa priradili potvrdené klamstvá o kriminalizovaní lídra opozície Roberta Fica, pretože za dva roky nedokázali predložiť absolútne žiadne dôkazy, argumenty o predpokladanej kriminalizácii, korupcii, a všetko to, čo predtým tvrdili o troch miliardách, ktoré sa mali každý rok jednoducho uplat... ukradnúť. Preto prišiel návod, ako umlčať kritikov, no a ten si pekne pomenoval, ja ho možno len rozšírim s tým, že je to vzor pre umlčanie kritikov aj do budúcnosti, a to aj napriek tomu, že opozícia má priamu povinnosť kontrolovať, z toho vyplýva aj kritika, a bez toho tá opozícia jednoducho nemôže, nemôže fungovať. Preto sú tu tie reálne riziká, ktoré zakladajú týmto počinom, o ktorom sa dnes na Národnej rade bavíme.
Jurinová, Erika, podpredsedníčka NR SR (2012-07-27):
Ďakujem pánovi predkladateľovi. Prosím spravodajcu Tibora Lebockého, aby podal spravodajskú správu.
A. Záborská, poslankyňa: (2004-03-03):
Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a 68 zákona o rokovacom poriadku, ako i náležitosti uvedené v legislatívnych pravidlách. Predložený návrh zákona je v súlade s Ústavou Slovenskej republiky, inými všeobecne záväznými právnymi predpismi a medzinárodnými zmluvami. Uvedený návrh zákona nemá dosah na štátny rozpočet a rozpočty územných samospráv. Obsahuje doložku zlučiteľnosti s právom Európskej únie. Vychádzajúc z oprávnení, ktoré pre mňa ako spravodajcu vyplývajú z rokovacieho poriadku, žiadam, aby sa Národná rada po rozprave uzniesla, že predmetný návrh zákona prerokuje v druhom čítaní. V súlade s rozhodnutím predsedu Národnej rady č. 604 zo 16. februára 2004 a podľa § 71 rokovacieho poriadku navrhujem, aby návrh zákona prerokovali tieto výbory: ústavnoprávny výbor, výbor pre hospodárstvo, privatizáciu a podnikanie, výbor pre pôdohospodárstvo, výbor pre verejnú správu, výbor pre sociálne veci a bývanie, výbor pre vzdelanie, vedu, šport a mládež, kultúru a médiá, výbor pre životné prostredie a ochranu prírody a Výbor Národnej rady pre zdravotníctvo. Za gestorský výbor navrhujem Výbor Národnej rady pre zdravotníctvo a odporúčam, aby výbory predmetný návrh zákona prerokovali v lehote do 23. apríla 2004 a gestorský výbor do 30. apríla 2004. Pán predsedajúci, skončila som, môžete otvoriť rozpravu. Ďakujem pekne.
Bugár, Béla, podpredseda NR SR (2017-12-06):
Aby vás tu nenechali. Pán poslanec Madej. Ja som tam tiež bol totiž. Pán poslanec Madej, nechcete?
Žiga, Peter, podpredseda NR SR (2024-01-19):
Dobré ráno, kolegyne, kolegovia, otváram dvadsiaty rokovací deň 6. schôdze Národnej rady Slovenskej republiky. Na dnešnom rokovacom dni o ospravedlnenie požiadali poslanci Čellár, Kosová, Krátky, Luščíková, Majerský, Petrík, Sokol, Truban, Turčanová, o ospravedlnenie z neúčasti, neúčasti z dôvodu práceneschopnosti požiadali poslanci Mikloško, Vaľová a pani poslankyňa Záborská. Pokračujeme v prerušenej rozprave o návrhu vlády na skrátené legislatívne konanie o vládnom návrhu zákona, ktorým sa mení a dopĺňa Trestný zákon, tlač 105. Nevidím tu pána ministra spravodlivosti, tak naňho chvíľku počkáme. Vidím pána spravodajcu z ústavnoprávneho výboru. Vyhlasujem päťminútovú prestávku. (Prestávka.)
Budaj, Ján, poslanec NR SR (2019-09-10):
Neustávam v úsilí o to, aby tento parlament pracoval dôkladnejšie, preto znovu opakujem návrh, aby hlasovanie nastalo po každom prerokovanom bode programu tejto, to znamená 49. schôdze Národnej rady.
Glváč, Martin, podpredseda NR SR (2016-09-13):
Pán poslanec Galko, na vás sme tu čakali, môžte sa ukľudniť?
Kučerová, Viera, poslankyňa NR SR (2014-03-26):
Ďakujem, ďakujem za slovo. No, ďakujem ešte kolegovi Martvoňovi, že v podstate povedal to, čo som chcela aj ja povedať. Ale, pán poslanec Hlina, no neviem, či sa mám obesiť za to, že som robila ako exekútor, ale, bohužiaľ, musím povedať aj ja svoj názor. Len exekútori nevymáhajú len pohľadávky nebankoviek. Ja vám teraz z takého iného súdka poviem. Môj zať pracoval dlhé roky ako živnostník v stavebníctve. Preto aby mohol splácať úver za byt, musel skončiť a ešte dodnes nemá zaplatené faktúry a pracuje normálne vo výrobe, aby mohol riadne, aby si mohol dovoliť, aby mal príjem, aby mohol splácať úver, ktorý si zobral. A pán dlžník, majiteľ stavebnej firmy, sa mu len vysmieva, kedykoľvek mu zavolá. Kde sa majú títo ľudia obrátiť? Na koho? Keď by sme k tomu tak pristupovali, ako k tomu pristupujete vy, že exekútor je váš nepriateľ. Je to stav tak, právny stav tak ako každý druhý. Ďakujem
Grendel, Gábor, podpredseda NR SR (2020-07-23):
S reakciou na faktické poznámky, pani poslankyňa Tabák.
Šebová, Zuzana, poslankyňa NR SR (2020-05-19):
Ja si dovolím pripomenúť členom výboru pre kontrolu Vojenského spravodajstva, že dnes máme schôdzu o 12.15 v rokovacej miestnosti č. 71 ubytovacieho zariadenia. Ďakujem.
Glenda, Tibor, poslanec NR SR (2018-11-27):
Hlasovali sme o pripomienkach prezidenta Slovenskej republiky. Sme v treťom čítaní, otvorte, prosím, rozpravu.
P. Paška, predseda NR SR: (2007-03-27):
Teraz požiadam spoločného spravodajcu, predsedu zahraničného výboru pána poslanca Borisa Zalu, aby nás informoval o priebehu rokovania o jednotlivých návrhoch v zahraničnom výbore.
Hrnčiar, Andrej, podpredseda NR SR (2018-06-21):
Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce prihlásiť niekto do rozpravy ústne. Končím možnosť nahlásiť sa do rozpravy. Nech sa páči, pán poslanec Laurenčík.
P. Paška, predseda NR SR: (2006-10-17):
(Hlasovanie.) Prítomných 143, za 142, zdržal sa 1. Konštatujem, že sa Národná rada uzniesla na tom, aby tento návrh zákona sa prerokoval v druhom čítaní. Pristúpime teraz k hlasovaniu o určení výborov, určení gestorského výboru, ako aj lehôt výborom na prerokovanie návrhu v druhom čítaní. Pán spravodajca.
Ďuriš Nicholsonová, Lucia, podpredsedníčka NR SR (2016-10-27):
Na vaše vystúpenie registrujem jednu faktickú poznámku. Končím možnosť prihlásiť sa s faktickou poznámkou. Pán poslanec Krajniak, nech sa páči.
Krúpa, Juraj, poslanec NR SR (2021-05-12):
Ďakujem veľmi pekne, pán predsedajúci. Dovoľte, aby som vám ako určený spravodajca predniesol túto spoločnú správu. Výbor Národnej rady Slovenskej republiky o prerokovaní návrhu poslancov Národnej rady SR Vladimíry Marcinkovej, Juraja Krúpu a Petry Krištúfkovej na vydanie zákona, ktorým sa mení zákon č. 328/2002 Z. z. o sociálnom zabezpečení policajtov a vojakov a o zmene a doplnení niektorých zákonov v znení neskorších predpisov. Výbor Národnej rady pre obranu a bezpečnosť ako gestorský výbor podáva Národnej rade spoločnú správu výborov. Národná rada uznesením číslo 621 zo 16. marca 2021 pridelila návrh poslancov Národnej rady na prerokovanie týmto výborom: ústavnoprávnemu výboru, výboru pre financie a rozpočet, výboru pre sociálne, sociálne veci a výboru pre obranu a bezpečnosť ako gestorskému výboru. Výbory prerokovali predmetný návrh zákona v stanovenej lehote. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko. Výbory, ktorým bol návrh zákona pridelený, zaujali nasledovné stanoviská: Ústavnoprávny výbor odporučil Národnej rade návrh zákona schváliť. Výbor Národnej rady pre financie a rozpočet takisto schváliť, výbor pre sociálne veci rovnež schváliť a výbor pre obranu a bezpečnosť takisto návrh zákona schváliť. Gestorský výbor na základe stanovísk výborov vyjadrených v ich uzneseniach uvedených pod bodom III tejto správy a v stanoviskách poslancov vyjadrených v rozprave k tomuto návrhu odporúča Národnej rade predmetný návrh zákona schváliť. Gestorský výbor... (Rečník sa obrátil na predsedajúceho.) Myslím, že toto už asi nemám čítať či mám? Ale áno.
Zmajkovičová, Renáta, podpredsedníčka NR SR (2013-12-03):
Pán poslanec...
Budaj, Ján, minister životného prostredia SR (2021-05-13):
Ďakujem pekne, pán predsedajúci. Vážené poslankyne a poslanci, v tomto prípade naozaj tých päť minút nevyčerpám. Vážený pán poslanec, ďakujem za otázku, ale náklady na plánovanú výstavbu sypaného ostrova na Oravskej priehrade môžu byť známe až po zrealizovaní verejného obstarávania, zatiaľ neexistuje ani nejaký podrobnejší projekt, z ktorého by sa dalo odhadovať objemy alebo čas takéhoto projektu. Je pravda, že tento projekt sa plánuje v rámci štátnej ochrany prírody Slovenskej republiky v Operačnom programe Kvalita životného prostredia ešte zo zvyškov programov z roku 2014 až 2020. Ja som ale prisľúbil aj domácim, aj pánovi riaditeľovi Štátnej ochrany prírody, že v momente, keď už budeme môcť cestovať, už teraz teda pár dní môžme medzi okresmi cestovať, ale dlhé mesiace sa nedalo, tak prídem aj s ďalšími odborníkmi, aby sme priamo na mieste zistili, že či samotná výstavba nie je príliš vážnym zásahom do životného prostredia a či teda tento bezpochyby legitímny záujem vracať tomu vtáctvu, ktoré cez nás putuje rok čo rok medzi severom a juhom Európy alebo teda až severom Afriky a severom Európy, vracať im hniezdiská, ktoré boli zničené v minulých desaťročiach, najmä na Váhu v rámci kaskád a priehrad, ktoré na Váhu sa postavili, a regulácie, ktorou Váh prešiel, ktorá odstránila mnohé mokrade, ostrovy a rôzne zákutia, na ktorých títo vtáci hniezdili, alebo aspoň sa zniesli počas toho svojho putovania do Afriky a naspäť. Takže tieto dôvody, tie nakoniec by ste si iste našli, ide tam o niekoľko vzácnych druhov vtákov, ktoré práve na Oravskej priehrade majú hniezdiská, a Štátna ochrana prírody upozorňuje, že sa im nepodarilo zjednať taký regulačný poriadok, aby Oravská priehrada v istých okamihoch nezatápala práve na jar tie hniezdiská, kedy tam sú mladé, kedy vyvádzajú mladé, a tak sa niektoré roky stane, že hoci to nikto nechce, ale utopí sa vlastne celá populácia čerstvo vyliahnutých chránených vtákov. Čiže chápem návrhy Štátnej ochrany prírody, pán poslanec, cenu vám povedať neviem, lebo sme ďaleko ešte od toho, aby sa začalo stavať, aby bol pevný rozpočet, a pokiaľ to len bude možné, ja budem hľadať, aby sme mali alternatívy voči tomuto dosť silnému zásahu aj do priehrady, aj do okolitého prostredia.
Vaľová, Jana, poslankyňa NR SR (2010-12-03):
Ďakujem veľmi pekne. Ja budem pokračovať stále v tej predchádzajúcej myšlienke, pretože pre mňa jeden výpadok miliardy korún v Sociálnej poisťovni tým, že úverujeme podnikateľov, ktorí neplatia odvody, ale Sociálna poisťovňa musí aj napriek tomu, že nedostane odvody za zamestnancov 18 %, musí úverovať druhý pilier 9 %. Tak myslím si, že to je nielen zlé hospodárenie, ale je to aj to, že siahneme na dôchodky, že siahneme na dôchodky vlastne tým ľuďom, ktorí tu odpracovali 42 rokov a toto je podľa mňa veľmi zlé hospodárenie. A ideme rozprávať, že tu niečo naprávame, ale povedzme si, akými zásahmi. Nabúrali sme tretí pilier. Stále tu rozprávame len o niečom ako treba, aby si ľudia sporili, aby boli zodpovední, aby ten rozpočet bol vyrovnaný. Ale ja sa pýtam, prečo sme siahli na 750-tisíc sporiteľov v treťom pilieri, na ľudí, ktorí si chceli šporiť, ktorí boli zodpovední? Nám to prinesie veľmi malú úsporu. Veľmi malú úsporu v rozpočte a nepozeráme na to, že druhý pilier nám prináša tým, že úverujeme podnikateľov za to, že neodvádzajú odvody, je to 1 miliarda korún. Pýtam sa, je to správne? Určite nie. A oslabujeme sporivý sklon obyvateľstva v treťom pilieri, kde si sami ľudia môžu rozhodnúť o tom, kde svoje peniaze dajú. Nemá sa reagovať na pána predrečníka, ale pán Matovič, prosím vás pekne, prestaňte sa zviditeľňovať za každú cenu.
Zmajkovičová, Renáta, podpredsedníčka NR SR (2014-10-28):
Poprosím kolegyne, kolegov, ktorí sa nechcú zúčastniť rozpravy, aby diskutovali mimo poslaneckej snemovne. Ďakujem pekne. Nech sa páči, pani poslankyňa.
Zmajkovičová, Renáta, podpredsedníčka NR SR (2013-02-13):
S faktickými poznámkami dvaja poslanci. Uzatváram možnosť prihlásiť sa s faktickou poznámkou. Pán poslanec Přidal.
V. Faič, poslanec: (2001-12-11):
J. Migaš, predseda NR SR: Prezentujme sa a hlasujme o návrhoch pani poslankyne Angelovičovej. Hlasujeme. Hlasujeme o odpadoch (ruch v sále). Ešte raz uveďte, ach, pardon. Uviesť, uviesť znova. Ruším toto hlasovanie, ruším.
Pellegrini, Peter, predseda NR SR (2014-12-03):
Poprosím o kľud v rokovacej sále.
Sulík, Richard, predseda NR SR (2010-12-09):
Prosím, hlasujte, teraz. (Hlasovanie.) Prítomných 140 poslancov, hlasovalo 16 za, 89 bolo proti, 34 sa zdržalo, 1 nehlasoval. Tento pozmeňujúci návrh pani poslankyne Pfundtner nebol schválený.
Matovič, Igor, podpredseda vlády a minister financií SR (2021-07-01):
Pán poslanec, momentálne prebiehajú intenzívne rokovania o štátnom rozpočte na roky 2022-2024, následne budeme o výsledkoch informovať. V súčasnej dobe prebiehajú aj prvotné konzultácie s Európskou komisiou k návrhu Partnerskej dohody. Doposiaľ neboli ukončené rokovania týkajúce sa finálneho rozdelenia alokácií pre jednotlivé oblasti podpory. Konkrétna identifikácia finančných zdrojov bude možná až po odsúhlasení zo strany Európskej komisie. Ďakujem za pozornosť, skončil som.
Brocka, Július, poslanec NR SR (2011-09-13):
Ďakujem pekne. Pán predseda, pridelili ste návrh zákona na prerokovanie výborom, navrhli ste aj gestora vrátane lehôt. Návrh spĺňa všetky náležitosti, ktoré sú potrebné, aby sme mohli o ňom rokovať v prvom čítaní. Ja jednou vsuvkou alebo jednou vetou k tomu, čo povedal pán minister, hovorím, že je to ústavný zákon, ale aj keď by sme my koaliční poslanci nezískali podporu pre prijatie tohto zákona v radoch opozičných poslancov, tak inými slovami sa stane to, že pokuty z neplnenia jedného zákona, napríklad nami poslancami, budú vyššie o koeficient 1,34, myslím. Takže, samozrejme, odporúčam, aby sme návrh schválili a pokuty budú nižšie. Odporúčam zároveň Národnej rade, aby v druhom čítaní bol návrh pridelený výborom: ústavnoprávnemu, výboru pre nezlučiteľnosť funkcií a výboru pre sociálne veci. Gestorom, navrhujem, aby bol výbor pre sociálne veci. Lehotu prerokovať vo výboroch 30 dní a gestorskému 32 od prerokovania návrhu zákona v Národnej rade. Pán predseda, nech sa páči, otvorte rozpravu.